b'\n_START_ARTICLE_\nArjan Pregl\n_START_SECTION_\n\xc5\xbdivljenje\n_START_PARAGRAPH_\nArjan Pregl se je rodil v Ljubljani o\xc4\x8detu Slavku Preglu, mladinskemu pisatelju in materi Tatjani Pregl Kobe, pesnici, pisateljici, esejistki. Leta je 1998 je diplomiral na Akademiji za likovno umetnost v Ljubljani pod mentorstvom profesorice Metke Kra\xc5\xa1ovec in profesorja Bojana Gorenca. Leta 2001 je na isti akademiji zaklju\xc4\x8dil magistrski \xc5\xa1tudij slikarstva pod mentorstvom profesorja Bojana Gorenca. Zadnji semester magistrskega \xc5\xa1tudija slikarstva je obiskoval na IUP Indiana University of Pennsylvania (ZDA). Nato je vpisal magistrski \xc5\xa1tudij grafike in ga pod mentorstvom profesorja Lojzeta Logarja kon\xc4\x8dal leta 2004. Leta 2006 je prejel delovno \xc5\xa1tipendijo Ministrstva za kulturo. Ukvarja se s slikarstvom, grafiko, ilustracijo in oblikovanjem. \xc5\xbdivi in dela v Ljubljani. S sestro Sanjo Pregl, pisateljico, ustvarjata slikanice za otroke v zbirki z naslovom Hobotnica Alen\xc4\x8dica.'